Akita

Japoniako Honshu uharteko Tōhoku eskualdeko hiri bat da, Akitako prefeturako hiriburua. 2014ko erroldaren arabera 318.926 biztanle ditu.

Historia 
Japoniar paleolitotik jadanik populatua izan zen eremua. Jizōden arkeologia eremuan Jomon eta Yayoi aroetako tresna ugari aurkitu dira.

Nara Aroan, 733 urtean, Yamato gorteak Akita gaztelua eraiki zuen bertako Emishi leinuak gobernatu ahal izateko. Sengoku Aroan bertako samurai ugarik agindu zuten bertan baina Edo Aroan Tokugawa shogunerriaren menpeko Satake leinuak Kubota domeinuaz jabetu ziren eta Kubota gaztelua eraiki zuten.

1868ko Meiji berrezarkuntzaren ondoren domeinua desagertu eta Akita prefetura ezarri zen, Akita bera hiriburu zuela. Akita udalerria 1889an eratu zen. 1898an Japoniar Armadaren basea ezarri zen bertan eta 1902an trebidea iritsi zen.

1914an Kurokawa Petrolio findegia eraikitzearekin batera garapen ekonomiko handia izan zuen hiriak. Dena dela Bigarren Mundu Gerran hau izan zen arrazoi nagusia hiriak bonbakatzeko.

1983an lurrikara batek jo zuen baina ez zuen kalte handirik izan.

Geografia 
Akita prefeturaren kostaldeko lautadan kokaturik dago. Omono ibaiak zeharkatzen du hiria eta Japoniako itsasoan itsasoratzen da.

Klima

Ekonomia 
Hiritik gertu, Japoniako petrolio-porturik garrantzitsuenetako bat dago. Petrolio-findegia, zurgintza, metalurgia eta ehungintza dira industria nagusiak.

Nekazaritzak ere pisu handia du, batez ere arrozaren kultiboak.

Ondasun nabarmenak 
 Kubota gaztelua.
 Akita gazteluaren aztarnak.
 Seshu parkea.

Iruditegia

Hiri senidetuak 
  (1982)
  (1984)
  (1987)
  (1992)
  (1992)
  (1993)

Erreferentziak

Kanpo estekak 
  Akitako udalaren webgunea

 Webgune ofiziala 

Akita prefekturako hiriak
Japoniako prefekturetako hiriburuak